หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
11 มิ.ย. 2558

VNG แตะขอบฟ้า แนวรับ 8.80 บาท แนวต้าน 10.00 บาท
ประเด็นวิเคราะห์:
– VNG ทำจังหวะขึ้นเร้าใจ ผ่านแนวต้านสำคัญ High เดิมที่ 9.15 บาท พร้อมกับ Volume ที่ปรับเพิ่มขึ้นตามด้วย แสดงให้เห็นถึง Momentum เชิงบวกที่ยังคงมีเข้ามากับ VNG ต่อเนื่อง
– การขึ้นแรงของราคาวานนี้ ดึงให้ MACD ปรับเพิ่มอย่างแรง พร้อมทำจังหวะ Breakout ผ่านแนวต้านบริเวณแนว a-b-c ขึ้นมาได้ ครั้งแรกในรอบ 4 เดือน ซึ่งหากดูจากจังหวะ Breakout แนวต้านดังกล่าว ในอดีตที่ผ่านมา จะเห็นว่าราคามักจะทำจังหวะขึ้นแรงต่อไปได้ในเวลาถัดมา ทำให้ครั้งนี้ผู้เขียนวาดฝันเต็มที่ว่าราคาจะยังคงขึ้นได้ต่อเนื่อง เพื่อทดสอบแนวต้านถัดไปที่ 9.50 บาท ซึ่งอาจเห็นจังหวะการย่อตัวได้จากการทดสอบแนวต้านสำคัญ แต่เชื่อว่าท้ายที่สุดราคาจะสามารถผ่านไปได้ เพื่อทดสอบแนวต้านถัดไปที่ 10.00 บาท
– ซื้อ โดยมีเป้าหมายทำกำไรที่ 10.00 บาท และ ตั้งจุดตัดขาดทุนที่ 8.80 บาท